Planiel

Planiel (distaget: ) a zo ur gumun eus Breizh e departamant Aodoù-an-Arvor, e Treger.
 Douaroniezh 
 War lez kleiz aber an Trev emañ Planiel.
Kumunioù amezek : Pleuveur-Gaoter, Lezardrev, Plourivoù, Pleuzal, Pouldouran.
 Anv 
 Régis de Saint-Jouan : "ecclesia de Plebedanielis war dro 1330. Ploedaniel, 1427. Pleudaniel, 8 C'hwevrer 1790"Régis de Saint-Jouan, Dictionnaire des communes du département des Côtes d'Armor. Eléments d'histoire et d'archéologie, 1990.
 Bernard Tanguy : "Eccl. de Plebe Danielis, vers 1330; par. de Plebedanielis, 1389; Ploedaniel, 1427; Plouedaniel, 1444"Bernard Tanguy : Dictionnaire des noms de communes, trèves et paroisses des Côtes d'Armor. Chasse-Marée. ArMen. 1992
 Hervé Abalain : "Plebs Danielis vers 1330; cf. Ploudaniel et Trédaniel; Daniel vécut au Ve-VIe siècle".Hervé Abalain : Les noms de lieux bretons. Universels Gisserot. 2000.
 Daniel Delattre : "Plebedanielis au XIV; Ploedaniel au XV."Daniel Delattre ː Les Côtes d'Armor. Les 372 communes. 2004
Talvoudegezh : Plebis (= Pobl) + sant Daniel
 Ardamezioù 
N' eus ket.
 Istor 

 Brezel-bed kentañ 
 Mervel a reas 81 gwaz abalamour d'ar brezel hervez monumant ar re varv, da lavaret eo 3,88 % ag ar boblañs hervez an niveradeg bet graet e 1911Monumant ar re varv - Memorial Genweb ; d’an 22 a viz Ebrel 1915 e varvas unan anezhe e Boezinge e Flandrez Belgia, soudard en 73vet Rujumant Troadegiezh Tiriadel e oaFichenn hiniennel - Memorial Genweb.
 Eil Brezel-bed 
 Mervel a reas ugent den eus ar gumun abalamour d'ar brezelMonumant ar re varv - Memorial Genweb .
 Monumantoù ha traoù heverk 
 Tosenn ar Voudenn-Vras.
 Diazezoù galian ha roman Traou an Aod.
 Iliz katolik Sant Pêr ha sant Paol, , an nor eus 1688 a zo kizellet brav, a vije bet savet gant ur manac'h eus abati Boporzh.

 Chapel Penn al Lann.
 Chapel Kergoul.
 Chapel ar C'halvar.
 Chapel Sant Izidor.
 Chapel Sant Anton.
 Chapel Itron Varia ar Gozh-Iliz. Lec'hiet e poull Kamarel war vord an Trev ha gouestlet d'an Itron Varia ha d'ar vartoloded marvet er mor. D'ar 15 a viz Eost e vez lidet oferenn ar pardon war un aoter e-tal an Trev. Kalzik a ouestloù a vez graet da drugarekaat ar Werc'hez Vari a c'haller gwelet e chapel ar Gozh-Iliz. Ur feunteun zo ivez. 
Ur c'hantik brezhonek a vez kanet d'ar 15 a viz Eost: « Itron Varia ar Gozh-Iliz » en enor d' an Itron Varia, heñvel an ton anezhañ ouzh hini Itron Varia ar Feunteunioù, e Pontrev, ur 5km uheloc'h war lez an Treñv. 
 Maner Kerwennoù.
 Maner Kernec'h-Riou.
 Maner Boloi.
 Maner Kerdeozer.
 Maner Kergrist.
 Kouldri Lan-Alan.
 Milin-vor Traou-Meur.
 Kavet ez eus bet e 1916 gant an aotrou Prijant kalzik a arrebeuri kañv e-kichen kêriadenn ar Ru.
 Ur c'hastell kreñv a zo bet savet e-kichen an Trev, perc'hennet gant ar Marichal de Richelieu. Distrujet e oa bet e 1592.
 E kêriadenn Boloi e oa un iliz e 1163, met n'eus ket anezhi ken bremañ.
 Stal-labour poderezh Jean-Yves Le Monnier e Porzh Ru.
 Monumant ar re varv e Leurgêr an Iliz, luc’hskeudennMemorial Genweb.
 Emdroadur ar boblañs abaoe 1962 

 Melestradurezh 
maer abaoe 2001: Didier Rogard, penn embregerezh.
 Brezhoneg 
 Ar Brezoneg er Skol 
 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skolMarsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 266, Kemper, Nouvelles Éditions Bretonnes, 1936 .
 Darempredoù etrebroadel 
Gevelliñ
 Bro Kêr Abaoe border|25px Iwerzhon Béal Átha an Cheasaigh / Ballinhassig 1999
 Tud 
Loeiz Napoleon ar Rouz, broadelour breizhat ganet e Planiel.
+Familh Tournemine, aotrounez BotloiFamilh Kernec'h-Riouaotrounez al lec'h-se. Herri, bet tapet gant ar Sazon e Lomikael, e 1427; Alan, bet lazhet e-kerzh emgann Pontrev, e 1489; un abad sant Vaze e 1571Familh ar ParkFamilh Tromelin Ao. Marichal a Richelieuaotrou Boloi
Levrlennadur
Gwerzhet e vez ul levr-baleer en Ofis Touristerezh Gourenez Lezardrev, hag a ginnig tro-vale Manati war gumun Planiel. Baleadennoù all a c’haller ober a-hed d’an Treñv pe e Koad Boloi hag a zo pinvidik-tre ivez.
 Liammoù diavaez 

 Planiel war lec'hienn Geobreizh
 Notennoù ha daveoù 

Rummad:Kumunioù Aodoù-an-Arvor
Rummad:Kumunioù Treger
Rummad:Ar Brezoneg er Skol